Αριθμ. ΕΑΛΕ/Γ.Π. 51391 (2)
Τροποποίηση (3η) της υπό στοιχεία ΕΑΛΕ/Γ.Π. 80157/31.10.2018 κοινής υπουργικής απόφασης «Τροποποίηση και αντικατάσταση της με αριθμ. πρωτ. ΕΑΛΕ/Γ.Π.46846/19-06-2018» (Β’ 2315) κοινής υπουργικής απόφασης, με περιεχόμενο «Ενιαίος Κανονισμός Παροχών Υγείας (ΕΚΠΥ) του Εθνικού Οργανισμού Παροχών Υπηρεσιών Υγείας (ΕΟΠΥΥ)» (Β’ 4898), όπως ισχύει.
ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΥΓΕΙΑΣ
Έχοντας υπόψη:
1. Τις διατάξεις του ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31), και ιδίως το άρθρο 30, όπως ισχύει.
2. Τις διατάξεις του ν. 4238/2014 «Πρωτοβάθμιο Εθνικό Δίκτυο Υγείας (ΠΕΔΥ), αλλαγή σκοπού ΕΟΠΥΥ και άλλες λοιπές διατάξεις» (Α’ 38), όπως ισχύουν.
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), όπως διατηρήθηκε σε ισχύ με την παρ. 22 του άρθρου 119 του ν. 4622/2019 (Α’ 133).
4. Τις διατάξεις του π.δ. 121/2017 «Οργανισμός του Υπουργείου Υγείας» (Α’ 148), όπως ισχύει.
5. Τις διατάξεις του π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 121).
6. Το άρθρο 2 του π.δ. 63/2020 «Σύσταση και κατάργηση Γενικών και Ειδικών Γραμματειών, μεταφορά αρμοδιοτήτων μεταξύ Γενικών Γραμματέων» (Α’ 156).
7. Την υπό στοιχεία Υ 70/30.10.2020 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών, Θεόδωρο Σκυλακάκη» (Β’ 4805).
8. Την υπό στοιχεία ΕΑΛΕ/Γ.Π. 80157/31.10.2018 κοινή υπουργική απόφαση, «Τροποποίηση και αντικατάσταση της με αριθμ. πρωτ. ΕΑΛΕ/Γ.Π. 46846/19.6.2018 (Β’ 2315) κοινής υπουργικής απόφασης, με περιεχόμενο ’’Ενιαίος Κανονισμός Παροχών Υγείας (ΕΚΠΥ) του Εθνικού Οργανισμού Παροχών Υπηρεσιών Υγείας (ΕΟΠΥΥ)’’» (Β’ 4898), όπως τροποποιήθηκε με τις υπό στοιχεία ΕΑΛΕ/Γ.Π.2918/7.3.2019 (Β’ 889) και ΕΑΛΕ/Γ.Π. 20254/4.4.2019 (Β’ 1218) όμοιες κοινές υπουργικές αποφάσεις.
9. Την υπ’ αρ. 1094 απόφαση της 700ης/7.8.2020 συνεδρίασης του Διοικητικού Συμβουλίου του Ε.Ο.Π.Υ.Υ.
10. Την υπό στοιχεία B2β/Γ.Π.54212/4.9.2020 εισήγηση της Γενικής Διεύθυνσης Οικονομικών Υπηρεσιών του Υπουργείου Υγείας, σύμφωνα με την περ. ε της παρ. 5 του άρθρου 24 του ν. 4270/2014 (Α’ 143), όπως ισχύει, σύμφωνα με την οποία με την παρούσα απόφαση προκαλείται δαπάνη σε βάρος του προϋπολογισμού του Ε.Ο.Π.Υ.Υ. ύψους 260.000 € (Κ.Α.Ε. 0673.01). Δεδομένου ότι η εν λόγω δαπάνη συμπεριλαμβάνεται στις συνολικές εγγεγραμμένες πιστώσεις του προαναφερόμενου Κ.Α.Ε., δημοσιονομικά είναι ουδέτερη λόγω εφαρμογής του ν. 4549/2018 (Α’ 105). Παράλληλα, επισημαίνεται ότι δεν προκαλείται δαπάνη στον προϋπολογισμό του Υπουργείου Υγείας, αποφασίζουμε:
Τροποποιείται το άρθρο 12 της υπό στοιχεία ΕΑΛΕ/Γ.Π. 80157/31.10.2018 (Β’ 4898) κοινής υπουργικής απόφασης, με την προσθήκη περ. (η) στην παρ. 1 αυτού, η οποία έχει ως ακολούθως:
« η) Για παιδοχειρουργική επέμβαση τοποθέτησης κοχλιακού εμφυτεύματος σε ιδιωτικές κλινικές».
Κατά τα λοιπά ισχύει η εν θέματι αναφερόμενη κοινή υπουργική απόφαση όπως έχει τροποποιηθεί και ισχύει.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 24 Δεκεμβρίου 2020
Οι Υπουργοί
Αναπληρωτής Υπουργός Οικονομικών Υγείας
ΘΕΟΔΩΡΟΣ ΣΚΥΛΑΚΑΚΗΣ ΒΑΣΙΛΕΙΟΣ ΚΙΚΙΛΙΑΣ
